
határozata

A Tiszavasvári Többcélú Kistérségi Társulás Szociális és Egészségügyi Szolgáltató Központja, mint szociális és gyermekjóléti intézmény működési engedélyének módosításáról

Tiszavasvári Város Önkormányzata Képviselő-testülete a Tiszavasvári Többcélú Kistérségi Társulás Szociális és Egészségügyi Szolgáltató Központja, mint szociális és gyermekjóléti intézmény működési engedélyének módosításáról az alábbi döntést hozza: 
I. Kezdeményezi a Tiszavasvári Többcélú Kistérségi Társulásnál (a továbbiakban: TITKIT, székhelye: 4440 Tiszavasvári, Városháza tér 4. szám), mint fenntartónál a TITKIT Szociális és Egészségügyi Szolgáltató Központja (a továbbiakban: SZESZK, székhelye: 4440 Tiszavasvári, Vasvári Pál u. 87. sz.) keretében működtetett szociális és gyermekjóléti ellátások működési engedélyének módosítását az alábbiak szerint:

1. A TITKIT SZESZK, mint szociális és gyermekjóléti intézmény keretében működő családok átmeneti otthona (gyermekek átmeneti gondozása) férőhelyszámának 22 főre történő emelését.

2. A TITKIT SZESZK, mint szociális és gyermekjóléti intézmény keretében működő időskorúak gondozóháza működési engedélyének visszavonását, azzal, hogy az ellátottakról az idősek otthona, 4440 Tiszavasvári Vasvári Pál u. 87. szám alatt biztosított ápolást, gondozást nyújtó intézményi ellátás keretén belül megfelelően gondoskodjon.
3. A TITKIT SZESZK, mint szociális és gyermekjóléti intézmény keretében működő pszichiátriai betegek részére nyújtott közösségi alapellátás működési engedélyének visszavonását.
4. A TITKIT SZESZK 4440 Tiszavasvári Vasvári Pál út 87. szám alatti székhelyen biztosított idősek otthona (ápolást, gondozást nyújtó intézményi ellátás) tekintetében 2 férőhely emelt szintű elhelyezés általános elhelyezésre történő módosítását.
II. Felkéri a polgármestert, hogy a TITKIT elnökét tájékoztassa a döntésről.

